[{"text_idx": "#000014", "text": "Dyma ein hateb \u2013 ailgysylltu a\u0302\u2019r cwestiynau syml sydd wrth wraidd y broses werthuso \u2013 ein fframwaith gwerthuso Cwestiynau Syml."}, {"text_idx": "#000015", "text": "Yn gyntaf ac yn bennaf oll, pwrpas gwerthuso yw datblygu dealltwriaeth ddyfnach o\u2019r hyn rydym yn ei wneud, er mwyn gallu ei wneud yn well. Gall hyn gynnwys llunio setiau data manwl gywir, astudiaethau annibynnol ac adroddiadau ffurfiol, ond nid dyna\u2019r man cychwyn. Dylid dechrau\u2019r gwerthusiad drwy ofyn cwestiynau syml a sylfaenol i ni\u2019n hunain, i\u2019n cydweithwyr ac i bawb rydym yn eu cefnogi wrth gomisiynu, cynllunio a chyflwyno ein gwasanaethau."}, {"text_idx": "#000021", "text": "Isod, awgrymwn beth allai\u2019r 20 cwestiwn hyn fod ac un ffordd o fyfyrio arnynt \u2013 un cwestiwn y dydd dros gyfnod cylchol o 4 wythnos \u2013 ond y peth pwysig yw gofyn y cwestiynau hyn fel mater o drefn, ac mewn ffordd sy\u2019n gweithio i chi, eich sefydliad a\u2019r bobl rydych chi\u2019n eu cefnogi."}, {"text_idx": "#000023", "text": "Dechreuwch drwy fyfyrio ar y cwestiynau hyn (a chwestiynau tebyg) ar eich pen eich hun, gyda\u2019ch ti\u0302m, neu gyda\u2019r rhai rydych chi\u2019n eu cefnogi. Gofynnwch nhw\u2019n naturiol a pheidiwch a\u0302 phoeni\u2019n ormodol a ydych chi\u2019n \u2018ei wneud e\u2019n iawn\u2019. Nesaf, arbrofwch gyda\u2019r gwahanol ffyrdd y gellir gofyn pob cwestiwn. Defnyddiwch gwestiynau weithiau fel myfyrdodau preifat, weithiau fel eitemau ar agenda cyfarfodydd ti\u0302m, ac weithiau trowch gwestiynau\u2019n weithgareddau cynhwysfawr gyda chynulleidfaoedd amrywiol \u2013 byddwch yn barod i gael hwyl gyda nhw."}, {"text_idx": "#000024", "text": "Wedyn, dechreuwch ystyried yr agweddau gwerthuso sylfaenol y mae pob cwestiwn yn cyfateb iddyn nhw \u2013 wrth ofyn eich cwestiynau syml, byddwch yn coleddu agweddau ar Ymholiad Gwerthfawrogol, Dysgu Gweithredol, Newid Mwyaf Sylweddol, a mwy \u2013 defnyddiwch nhw fel ffordd i mewn i\u2019r agweddau hyn, gan ddatblygu eich gwybodaeth ac ehangu eich ymarfer yn organig dros amser. Yn olaf, sicrhewch fod strwythurau yn eu lle i ganiata\u0301u gofyn y cwestiynau hyn i gyd yn rheolaidd ac yn barhaus \u2013 a byddwch wedi cymryd camau breision tuag at ddiwylliant gwerthuso newydd, cynaliadwy, pobl-ganolog."}]